CELEX: 52014PC0690
Language: lt
Date: 2014-11-07
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinės alyvuogių tarybos narių tarybos posėdyje, dėl naujų narių prisijungimo

|
			
		
		
		52014PC0690
		
			Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinės alyvuogių tarybos narių tarybos posėdyje, dėl naujų narių prisijungimo /* COM/2014/0690 final - 2014/0324 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
2005 m. tarptautinio susitarimo dėl
alyvuogių aliejaus ir valgomųjų alyvuogių (toliau –
Susitarimas), kuriuo įsteigiama Tarptautinė alyvuogių taryba
(TAT), 40 straipsnyje numatyta, kad kiekviena valstybė gali prisijungti
prie šio Susitarimo tos organizacijos narių tarybos nustatytomis
sąlygomis.  
Susitarimas baigia galioti 2014 m.
gruodžio 31 d., taigi, tikimasi, kad iki šios datos bus priimtas
sprendimas dėl jo galiojimo pratęsimo. Atsižvelgiant į tai, Tarybos
sprendimu (2014/664/ES) Komisija įgaliojama Europos Sąjungos vardu
prašyti vieniems metams pratęsti dabartinį Susitarimą ir
balsuoti už jo pratęsimą. Nuo 2013 m. TAT nariai vedė
derybas dėl Susitarimo peržiūros. Atsižvelgdama į tai,
2013 m. lapkričio 19 d. Taryba įgaliojo Komisiją
Europos Sąjungos vardu derėtis dėl kito, iš esmės
atnaujinto susitarimo, kuriame būtų atsižvelgta į ekonominius,
techninius ir komercinius pokyčius alyvuogių sektoriuje. 
Laikydamasi Tarybos suteiktų derybų
įgaliojimų, Sąjunga pateikė TAT pasiūlymą
dėl Susitarimo peržiūros. Šis pasiūlymas taip pat apima
nuostatas, susijusias su organizacijos plėtra siekiant priimti naujų
narių, įskaitant ir eksportuojančias, ir importuojančias
šalis, ir nuostatas dėl dalyvavimo dalių (dabartinio Susitarimo 8
straipsnis) peržiūros. 
TAT narių taryba priima sprendimus
dėl galimo naujų narių prisijungimo prie Susitarimo, remiantis
Susitarimo 40 straipsniu „Prisijungimas“ ir 8 straipsniu „Dalyvavimo dalys“.
Vykstančiose derybose šie straipsniai bus persvarstyti, o taip pat bus iš
naujo apibrėžta būsimosios TAT struktūra, nauji jos tikslai ir
naujas valdymas. Tokiomis sąlygomis būtina, kad naujasis susitarimas
įsigaliotų prieš tai, kai TAT galės priimti sprendimus dėl
prisijungimo prie organizacijos.
2014/0324 (NLE)
Pasiūlymas
TARYBOS SPRENDIMAS
dėl pozicijos, kurios Europos
Sąjungos vardu turi būti laikomasi Tarptautinės alyvuogių
tarybos narių tarybos posėdyje, dėl naujų narių
prisijungimo
EUROPOS SĄJUNGOS TARYBA,
atsižvelgdama į Sutartį dėl Europos
Sąjungos veikimo, ypač į jos 207 straipsnį kartu su 218
straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       Tarybos sprendimu 2014/664/ES[1] Komisija įgaliota
prašyti vieniems metams pratęsti dabartinį 2005 m.
tarptautinį susitarimą dėl alyvuogių aliejaus ir
valgomųjų alyvuogių[2]
ir balsuoti už jo pratęsimą, nes 2014 m. gruodžio 31 d.
baigsis šio Susitarimo galiojimas;
(2)       2013 m. lapkričio
19 d. Taryba įgaliojo Komisiją Sąjungos vardu pradėti derybas
dėl naujo tarptautinio susitarimo dėl alyvuogių aliejaus ir
valgomųjų alyvuogių sudarymo. Tikimasi, kad minėtose
derybose bus iš naujo nustatyti Tarptautinės alyvuogių tarybos
tikslai, veikimas ir struktūra, įskaitant taisykles, kurios daro
poveikį narių teisėms ir pareigoms;
(3)       todėl atsižvelgiant
į šias aplinkybes nėra tikslinga, kad dabartinė Tarptautinė
alyvuogių taryba priimtų sprendimus dėl naujos narystės
toje organizacijoje paraiškų. Šį klausimą reikia nagrinėti
ir aptarti pagal tvarką, nustatytą naujame tarptautiniame susitarime
dėl alyvuogių aliejaus ir valgomųjų alyvuogių,
PRIĖMĖ ŠĮ
SPRENDIMĄ:
1 straipsnis
Pozicija, kurios Sąjungos vardu turi
būti laikomasi Tarptautinės alyvuogių tarybos narių tarybos
posėdyje, yra prašyti atidėti balsavimą dėl visų
naujos narystės paraiškų tol, kol įsigalios naujas tarptautinis
susitarimas dėl alyvuogių aliejaus ir valgomųjų
alyvuogių. 
Jeigu į tą prašymą
nebūtų atsižvelgta ir jeigu Tarptautinės alyvuogių tarybos
narių tarybos būtų prašoma priimti sprendimą dėl
naujų narių prisijungimo, pozicija, kurios Sąjungos vardu turi
būti laikomasi, yra balsuojant susilaikyti.  
2 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
[1]               2014 m. rugsėjo 15 d. Tarybos sprendimas
(2014/664/ES) dėl pozicijos, kurios Europos Sąjungos vardu turi
būti laikomasi Tarptautinės alyvuogių tarybos narių tarybos
posėdyje, dėl 2005 m. tarptautinio susitarimo dėl
alyvuogių aliejaus ir valgomųjų alyvuogių pratęsimo
(OL L 275, 2014 9 17, p. 6).
[2]               OL L 302, 2005 11 19, p. 47.